**ΚΕΦΑΛΑΙΟ Γ’** Ο ΕΛΛΗΝΙΚΟΣ ΚΟΣΜΟΣ ΑΠΟ ΤΟ 1.100 ΕΩΣ ΤΟ 800 π.Χ.

* ***Ποια ήταν η κατάσταση στην Ελλάδα από το 1.100 έως το 800 π.Χ.;***

Στα πρώτα ιστορικά χρόνια (από το 1.100 ως το 950 π.Χ. η Ελλάδα βρίσκεται σε κρίση : Ο πληθυσμός μειώνεται πολύ, η οικονομία περιορίζεται στη γεωργία και την κτηνοτροφία και η κεντρική εξουσία σχεδόν εξαφανίζεται. Μετά το 950 π.Χ. όμως, αρχίζει μια τεχνολογική, δημογραφική και πνευματική αναγέννηση.

* ***Ποιες μετακινήσεις πληθυσμών συνέβησαν κατά τον 12ο αιώνα π.Χ.;***

Κατά τον 12ο αιώνα π.Χ. παρατηρείται μια κίνηση πληθυσμών από τα βόρεια στα νότια. Συγκεκριμένα :

**Α. Οι ΔΩΡΙΕΙΣ** : από την Πίνδο, όπου ζούσαν μετακινήθηκαν και εγκαταστάθηκαν σε: α) Πελοπόννησο,  β) Στερεά Ελλάδα, γ) Κυκλάδες (στη Μήλο και στη Σαντορίνη), δ) Κρήτη

**Β. Οι ΘΕΣΣΑΛΟΙ** από την Πίνδο κατέβηκαν στην περιοχή της Θεσσαλίας

**Γ. Οι ΒΟΙΩΤΟΙ** που ζούσαν στην περιοχή της Θεσσαλίας, μετακινήθηκαν προς την περιοχή της Βοιωτίας

**Δ. Οι ΑΙΟΛΕΙΣ** που ζούσαν μαζί με τους Βοιωτούς αρχικά στη Θεσσαλία, μετακινήθηκαν σε :α) Λέσβο β) Τένεδο γ) βόρεια Μικράς Ασίας

**Ε. Οι ΙΩΝΕΣ** που ζούσαν στα βόρεια παράλια της Πελοποννήσου καταφεύγουν σε :

α) Αττική, β) Εύβοια, γ) Κυκλάδες (εκτός Μήλου και Σαντορίνης)

* ***Ποια είναι τα χαρακτηριστικά των νέων κρατών;***

Τα νέα κράτη ήταν φυλετικά. Δημιουργήθηκαν μετά τη συνένωση πολλών κοινοτήτων. Αρχηγός του κράτους είναι ο βασιλιάς, ο οποίος εκλέγεται αρχικά από τη συνέλευση των πολεμιστών. Αργότερα το αξίωμα του βασιλιά γίνεται κληρονομικό. Επειδή η βασικότερη αρμοδιότητα του βασιλιά ήταν η αρχιστρατηγία στους πολέμους, βασιλιάς εκλεγόταν ο πιο ικανός πολεμιστής.

**Ο Α’ ΕΛΛΗΝΙΚΟΣ ΑΠΟΙΚΙΣΜΟΣ**

Ø ***Ποιοι λόγοι οδήγησαν τους Έλληνες να προχωρήσουν στον Α’ ελληνικό αποικισμό προς τα νησιά του Αιγαίου και τα παράλια της Μικράς Ασίας, κατά τον 10ο αιώνα;***

1. η ανώμαλη κατάσταση που επικράτησε στην Ελλάδα μετά τις μετακινήσεις του 12ου αιώνα, που είδαμε πιο πάνω
2. η στενότητα του χώρου
3. η κακή οικονομική κατάσταση
4. η ανασφάλεια

* ***Σε ποιες περιοχές μετακινήθηκαν τα ελληνικά φύλα κατά τον Α’ αποικισμό;***

**ΑΙΟΛΕΙΣ** : Όπως είδαμε παραπάνω, πιέστηκαν από τους Θεσσαλούς και εγκαταστάθηκαν στη **Λέσβο**, την **Τένεδο**και στο **βόρειο τμήμα της μικρασιατικής παραλίας** σε μια περιοχή που ονομάστηκε **Αιολίδα** (από την Τροία ως τη Σμύρνη).

**ΙΩΝΕΣ**: Από την Αττική, την Εύβοια και τη βόρεια Πελοπόννησο, αποίκισαν τη **Χίο**, τη **Σάμο** και τα **κεντρικά παράλια της Μικράς Ασίας**, την περιοχή που λέγεται Ιωνία (νότια από την **Αιολίδα**)

**ΔΩΡΙΕΙΣ** : Εγκαταστάθηκαν στη**Ρόδο** και στην **Κω**, καθώς και στο **νότιο τμήμα της μικρασιατικής παραλίας**, ιδρύοντας τη **δωρική εξάπολη** (νότια της Ιωνίας)

Ø ***Με τι ασχολήθηκαν οι κάτοικοι των νέων περιοχών;***

Οι πρώτοι Έλληνες άποικοι ασχολήθηκαν με τη γεωργία. Γρήγορα όμως ανέπτυξαν το εμπόριο, καθιστώντας τις αποικίες σπουδαία εμπορικά και οικονομικά κέντρα. Μετά την οικονομική ανάπτυξη ακολούθησε η πολιτισμική ανάπτυξη.

* ***Ποιες πληροφορίες παίρνουμε από τα ομηρικά έπη σχετικά με τη Γεωμετρική Εποχή (10ος -8οςαιώνας π.Χ.);***

Αν και τα ομηρικά έπη (Οδύσσεια και Ιλιάδα) αναφέρονται στη μυκηναϊκή εποχή (12ος αιώνας) μας δίνουν πάρα πολλές πληροφορίες λόγω των αναχρονισμών για την μετέπειτα από τη μυκηναϊκή περίοδο εποχή, τη γεωμετρική, οπότε και δημιουργήθηκαν : Η πολιτική αστάθεια ήταν συνεχής, οι βασιλείς ήταν πάρα πολλοί και ανεξάρτητοι μεταξύ τους, υπήρχε μεγάλος ανταγωνισμός, ληστρικές επιδρομές, πολλές γιορτές και αγώνες μεγαλοπρεπείς। Η διατήρηση της εξουσίας από τον βασιλιά δεν ήταν πάντα εύκολη, η οικονομία στηριζόταν στη γεωργία και την κτηνοτροφία.